Al voltant de 1.300 alumnes participen al programa escolar municipal de Memòria Democràtica
23 novembre 2018

## Al voltant de 1.300 alumnes participen al programa escolar municipal de Memòria Democràtica23 novembre 2018Última actualització: 14 juliol 2025

![](../gestion/img/roda-de-premsa.jpg)  
  

El **regidor de Patrimoni, Xavier Ródenas,** ha valorat molt positivament la campanya escolar municipal per visitar els Espais de la Memòria Democràtica, els refugis antiaeris de la Guerra Civil del Prado i la Peixateria. No en va hi estan participant al voltant de 1.300 alumnes de 6è de primaria i 4rt de Secundària dels centres públics i concertats de Gandia, de forma gratuïta, gràcies a l’ajuda de 10.000 € i la col·laboració de la Conselleria de Justícia i Llibertats Democràtiques de la Generalitat.

        _“És la primera vegada que es realitza a Gandia una activitat similar amb escolars. L’objectiu és doble: D’una banda, recordar el sacrifici, la lluita dels nostres avantpassats perquè puguem tindre democràcia. També llançar un missatge clar a les noves generacions: la violència no és vàlida per resoldre cap conflicte, ni al País Valencià, ni a Síria”_, ha assegurat Ródenas.   

        L’alumnat de la Safor-Valldigna també tindrà l’oportunitat de visitar els refugis, ja que el Teatre del Raval ha inclòs aquests itineraris dins la seua campanya teatral escolar.

        D’altra banda, gràcies a la participació de professorat i historiadors s’han elaborat dues unitats didàctiques per a sisè de Primària i quart de Secundària que permetrà continuar treballant la memòria democràtica a l’aula.

        _“El programa escolar de memòria democràtica ve a coincidir amb el primer aniversari de l’apertura i posada en funcionament dels refugis del Prado i la Peixateria. Amb un resultat exitós, ja que els han visitat aproximadament 3.000 persones (25 per grup). També hi ha hagut moltes peticions de visites d’hotels, grups de turistes, escolars, etc...”_, ha ressaltat el regidor de Més Gandia.

[Twittear](https://twitter.com/share)